Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1993. évi LXXXVI. törvény módosítását.
Paragraph Index: 812

6. számú táblázat Az állampolgári jogok országgyűlési biztosa és általános helyettese megyei munkalátogatásai 1999/79/II. szám A hivatal biztosította az országgyűlési biztosok és munkatársaik külföldi szakmai útjainak technikai hátterét. Gönczöl Katalin, Kaltenbach Jenő, Majtényi László és Polt Péter 1998 októberében részt vettek a 6. Európai Ombudsman Találkozón, ahol megvitatták az érintettek hatáskörére és illetékességére vonatkozó szabályozásokat és az ezzel kapcsolatos szakmai tapasztalatokat. Az Európai Ombudsman Kerekasztal Értekezleten eszmét cseréltek az európai ombudsmanok együttműködésének lehetőségeiről. A találkozót követően sor került az Európa Tanács főtitkársága által delegált szakemberek és az európai ombudsmanok szakmai tanácskozására, ahol a menekültek emberi jogainak védelmével kapcsolatban előadások hangzottak el és részletes szakmai vita folyt. Gönczöl Katalin a lengyel ombudsman meghívására 1998 januárjában részt vett a lengyel ombudsman intézmény fennállásnak 10. évfordulója alkalmából megrendezett „Az állampolgár — szabadsága és jogai” elnevezésű tudományos tanácskozáson. A svéd ombudsmanok személyes meghívására látogatott Stockholmba Gönczöl Katalin és Polt Péter. Megismerkedtek a hatóságok ellenőrzésének svéd rendszerével, hatáskörükkel, az esetek kezelésének gyakorlatával. Megbeszélést folytattak a főombudsmannal, a négy ombudsmannal, a hivatalvezetővel és munkatársaikkal, valamint a Svéd Parlament elnökasszonyával, és a Parlament Állandó Alkotmányügyi Bizottsága vezetőjével. Az EBESZ Varsóban megrendezett konferenciáján májusban Kaltenbach Jenő és Pálffy Ilona vettek részt. Munkacsoport üléseken ismertették a magyar ombudsman intézmény felépítését, a biztosok hatáskörét, feladatait, a hivatal szervezetét és működését. Majtényi László Berlinben részt vett az International Working Group on Data Protection in Telekommunications 24-ik találkozóján. Az adatvédelmi biztosok 20. nemzetközi konferenciáját a spanyolországi Santiago de Compostelaban rendezték, ahol Majtényi László előadást tartott.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes